open-index/open-wikipedia-markdown huggingface dataset:
Javier Calleja

**Javier Calleja Revilla** (s. 12. toukokuuta 1978 Madrid, Espanja) on espanjalainen entinen jalkapalloilija ja nykyinen valmentaja. Hän on toiminut lokakuusta 2022 lähtien Levanten päävalmentajana. Calleja oli pelipaikaltaan vasen laitalinkki, jossa hän pelasi hyökkäävässä sekä puolustavassa roolissa.

## Ura
Calleja on Real Madridin junioriakatemian kasvatti. Häntä ei kuitenkaan koskaan nostettu edustusjoukkueeseen ja niin hän teki ammattilaisurallaan ensiesiintymisen Alcalán riveissä. Sieltä Calleja siirtyi Villarrealiin, mutta vietti muutaman kuukauden reservijoukkueessa ennen kuin hän siirtyi edustusjoukkueeseen.

Ensiesiintymisensä hän teki Villarrealissa kaudella 1999–2000, kun se pelasi Espanjan toiseksi korkeimmalla sarjatasolla. Kauden jälkeen joukkue nousi pääsarjaan. Ensimmäisinä kausinaan Villarrealissa hän oli hyvin tärkeä osa sitä, esimerkiksi kaudella 2001–2002 hän pelasi 35 ottelua ja teki niissä neljä maalia.

5. huhtikuuta 2005 Calleja vaihdettiin vaihdosta kentälle viime hetkillä ja hän pääsi laukomaan rangaistuspotkun kotiottelussa Barcelonaa vastaan. Ottelu päättyi 2–0-kotivoittoon ja Calleja omisti rangaistuspotkusta tehdyn maalin edesmenneelle äidilleen, joka oli kuollut vain tunteja ennen ottelua. Seuraavina kolmena kautena hänen peliaikansa väheni, muun muassa Santi Cazorlan tultua joukkueeseen ja Callejan kärsittyä kaksi vakavaa polvivammaa. Hän pelasi kolmen kauden aikana vain 25 ottelua.

Vuonna 2006 hän siirtyi Málagaan. Callejan tultua joukkueeseen, hän nousi heti avauskokoonpanoon. Toisella kaudellaan Málagassa hän pelasi 38 ottelua ja kauden jälkeen Málaga palasi pääsarjaan kahden vuoden tauon jälkeen. 

Kauden 2008–2009 aikana Calleja pelasi lähinnä vasemman laitapuolustajan paikkaa, joukkuetoveri Adriano Rossaton vakavan loukkaantumisen jälkeen. Kauden jälkeen Calleja ilmoitti jättävänsä Málagan. 

Kesäkuussa 2009 hän siirtyi Osasunaan 2+1-vuotisella sopimuksella.

## Lähteet

## Aiheesta muualla
* Javier Callejan tilastot BDFutbol-sivustolla 
* Javier Callejan tilastot Soccerway-sivustolla
Kaalikärpänen

**Kaalikärpänen** eli **pikkukaalikärpänen** (*Delia radicum*) on pieni harmahtava kärpänen, jonka toukat tekevät tuhoaan ristikukkaisten viljelykasvien juuristossa. Ne ovat yhdessä lähilajin isokaalikärpäsen (*Delia floralis*) kanssa kaalin, lantun, retiisin ja nauriin pahimpia tuholaisia.

## Ulkonäkö ja koko
Aikuiset kaalikärpäset näyttävät huonekärpäsiltä, mutta ovat selvästi pienempiä (noin 5 mm). Niiden vartaloa peittää musta nukka. Koiraan viininpunaiset silmät ovat lähes yhdessä, naaraan silmät ovat kauempana toisistaan. Toukat ovat valkoisia ja kasvavat sentin pituisiksi. Kotelo on punertavanruskea. 

## Levinneisyys ja elinympäristö
Kaalikärpäsiä elää kaikkialla pohjoisen pallonpuoliskon viljellyillä viileillä alueilla. Niitä tavataan ristikukkaiskasvien läheisyydessä. Viljelyskasvien lisäksi myös peltotaskuruoho on merkittävä isäntäkasvi.

## Elintavat
Kaalikärpäset kuoriutuvat touko- tai kesäkuussa. Viikkoa myöhemmin ne alkavat munia ristikukkaisten kasvien tyvelle ja jatkavat munintaa noin kuukauden ajan. Toukat kuoriutuvat 3–10 päivässä lämpötilasta riippuen. Ne syövät kasvin juuristoa 3–5 viikon ajan ja kasvavat sentin mittaisiksi. Ne koteloituvat maan sisään 5–20 cm syvyyteen. Osa talvehtii koteloina, osa kuoriutuu vielä samana kesänä 2–3 viikon kuluttua.

## Torjunta
Kaalikärpäsen pieniä toukkia on voinut aiemmin ruiskuttaa dimetoaatilla noin viikon kuluttua munintahuipusta, mutta tämä tehoaine kiellettiin vuonna 2019. Lentäviä aikuisia voi torjua pyretroideilla. Harsoilla ja houkutuskaistoilla voi myös pyrkiä torjumaan pikkukaalikärpäsen aiheuttamia tuhoja. Houkutuskaistakasvina voi käyttää kiinankaalikaistoja. Houkutuskaistat tulee tuhota 2–3 viikkoa munintahuipun jälkeen. Kaalikärpäsiä voi torjua myös viljelykierron avulla sijoittamalla kaali-, lanttu-, retiisi- ja naurisviljelmät mahdollisimman kauas edellisvuoden viljelmästä. 

## Lähteet

## Aiheesta muualla
*Maa- ja elintarviketalouden tutkimuskeskus (MTT), Kasper: Pikkukaalikärpänen (''Delia radicum'')
*Maria Björkman: Effects of Intercropping on the Life Cycle of the Turnip Root Fly (Delia floralis), Behaviour, Natural Enemies and Host Plant Quality, Doctoral thesis Swedish University of Agricultural Sciences Uppsala, 2007 (pdf)
Singaporen Grand Prix 2009

**Singaporen Grand Prix 2009** (virallisesti **2009 Formula 1 SingTel Singapore Grand Prix**) oli Formula 1 -kauden 2009 14. osakilpailu, joka ajettiin 27. syyskuuta iltakilpailuna edellisvuoden tapaan Singaporen katuradalla Singaporessa. Rataan tehtiin muutoksia kuljettajien vaatimuksesta.

Kilpailun voitti paalupaikalta startannut McLarenin Lewis Hamilton. Toyotan Timo Glock oli toinen ja Renault'n Fernando Alonso kolmas.

## Viikonlopun aikataulu ja sää

## Tulokset
**Kilpailussa ja aika-ajoissa käyttivät [[KERS]]iä tallit Ferrari ja McLaren*.
### Aika-ajo

* Rubens Barrichellon sijoitusta pudotettiin viidellä lähtöruudulla vaihdelaatikon vaihtamisen takia.
* Nick Heidfeldin suoritus hylättiin koska hänen auto havaittiin alipainoiseksi aika-ajojen jälkeisessä katsastuksessa. Hänelle vaihdettiin myös vaihdelaatikko ja moottori.

### Kilpailu

* Nick Heidfeld lähti kilpailuun varikolta.

### Johtokierrokset

## Muuta
* Timo Glockin viimeinen palkintosija ja MM-pisteet.
* Heikki Kovalaisen viimeiset MM-pisteet.

## Lähteet

## Aiheesta muualla
Musta legenda

**Musta legenda** () on termi, jota on käytetty kuvaamaan löytöretkien ajan Espanjaa ja kertomuksia siitä, kuinka konkistadorit kohtelivat valloittamiensa alueiden alkuperäisväestöä surmaamalla, pakottamalla orjuuteen, raiskaamalla ja muutenkin kohtelemalla julmasti.

## Lähteet

## Aiheesta muualla
Unto Heikura

**Unto Einari Heikura** (11. toukokuuta 1939 Kuhmo –  7. maaliskuuta 2021 Valkeakoski) oli suomalainen luokanopettaja ja näytelmäkirjailija.

Heikura pääsi ylioppilaaksi Kuhmon yhteislukiosta ja valmistui kansakoulunopettajaksi Oulun yliopiston opettajainvalmistuslaitokselta. Hän toimi opettajana Kuhmossa vuoteen 1999 saakka ja asui sen jälkeen Toijalassa.

Heikura kirjoitti useita näytelmiä, joita on esitetty kesäteattereissa ja televisiossa. Timo Linnasalon 1978 ohjaama elokuva *[[Vartioitu kylä 1944]]* perustuu Heikuran näytelmään *Vartioitu kylä*. Heikura julkaisu vuonna 2006 talvisodan ajan Kuhmoon sijoittuvan romaanin *Kun kyynelkin jäätyi – Matin ja Maijan talvisota*.

Unto Heikuran tytär on runoilija Sara Heikura.

## Näytelmiä
* *Härkähäät*. 1969 
* *Kettuvaari*. 1972
* *Vartioitu kylä*. 1974 (näytelmä)
* *Pihkasetelit*. 1976
* *Kylän viimeinen nainen*. 1977
* *Kirkkokapina*. 1997
* *Rajasampo*. 1998
* *Matin ja Maijan talvisota*. 1998
* *Kuntakonnat*. 2000
* *Hukkareissu*. 2001
* *Naistenmaa*. 2002
* *Timanttikuume*. 2003
* *Kesäparatiisi*. 2010

## Tietokirjat
* *Kuhmon kuvailme*, Kuhmon kunta, 1977 (kuvateos, kuvat: Auvo Sauramäki)
* *Kuhmon sampo : kotiseutulukemisto*. Kuhmon kunta 1981
* *Kuhmon yhteislukion ylioppilaat*. 2004 

## Proosa
* *Kuhmossa kuultua*. Kaskut, sananparret. 1999  (omakustanne)
* *Kun kyynelkin jäätyi – Matin ja Maijan talvisota*, romaani. Gummerus 2006
* *Poltettu unelma* 2010 (omakustanne)
* *Ensin täytyy kuolla*, Toijalan seudun reserviupseerikerho, 2010
* *Partisaanikesä*, Toijalan Seudun Reserviupseerikerho, 2011
* *Kotikaipuu -44*, Toijalan Seudun Reserviupseerikerho, 2012 

## Palkinnot
* Kuhmon kulttuuriteko 1981
* Antti-patsas 1984
* Suomalaisen liiton Kalevala-mitali 1985
* OAJ:n hopeinen ansiomerkki kulttuurin hyväksi 1987
* Suomen kotiseutuliiton juhlamitali 1994
Lähde:

## Lähteet
* Unto Heikura, Suomen kirjailijat-tietokanta (Arkistoitu versio)

### Viitteet

## Aiheesta muualla
*Muistokirjoitus: Evakkoretken kokenut kirjailija Unto Heikura muutti eläkkeellä Akaaseen, Akaan Seutu, 4.4.2021
Pekka Loiri

**Veli-Pekka Loiri** (s. 30. maaliskuuta 1946) on suomalainen graafinen suunnittelija, jota pidetään yhtenä suomalaisen julistetaiteen uranuurtajista. Loiri on suunnitellut kirjankansia, kulttuurijulisteita, postimerkkejä ja yritysten ilmeitä. Loirin suunnittelemia kirjankansia ja julisteita on ollut näyttelyissä muun muassa Prahassa ja Bogotassa 2008. Loiri toimii Lahden julistebiennaalin johtajana.

Loiri on opiskellut taidegraafikko Aukusti Tuhkan graafisessa koulussa 1971–1972.

Loiri aloitti uransa mainostoimistossa ja oli sen jälkeen WSOY:n art director 1973–1981. Hän on ollut Taideteollisen korkeakoulun opettaja vuodesta 1978. Hän on opettanut ja toiminut rehtorina MG-koulussa. Lisäksi hän on opettanut monissa merkittävissä ulkomaisissa alan oppilaitoksissa. Hän on kirjoittanut graafisesta suunnittelusta muun muassa alan oppikirjoja ja toiminut tuomarina kilpailuissa kotimaassa ja ulkomailla.

Näyttelijä Vesa-Matti Loiri oli Pekka Loirin veli ja kapellimestari Paavo Berglund oli hänen serkkunsa. Pekka Loirin tytär on kirjailija ja sanoittaja Lilli Loiri.

## Julkaisut

* Simppeli = Simply / [Pekka] Loiri. 2006
* Typo : pieni käytösopas typografian laatijalle / Pekka Loiri, Inforviestintä, 2004 
* Muutos! : ajatuksia kehityksestä, rahoituksesta ja yritystoiminnasta / [toimituskunta: Matti Karhu, Pekka Loiri, Hannele Vuori]. Finnfund, 2000	
* Portfolio Pekka Loiri : posters = Julisteita = Affischer = Manifest, Inforviestintä, 2000
* Huom! : visuaalisen viestinnän käsikirja / Pekka Loiri, Elisa Juholin, Inforviestintä, 1998

## Palkinnot ja tunnustukset

* Suomen Leijonan Pro Finlandia -mitali 6.12.2010
* Platinahuippu 2009
* Vuoden graafikko 1991
* Valtion taideteollisuuspalkinto 1984
* New Yorkin teatterijulistekilpailun kultamitali 1991
* Coloradon julistebiennaali, I palkinto 1993
* Osnabrück Theatre Plakat Biennale, kunniamaininta 1997
* ICOGRADA Excellence Award, Kansainvälinen julistebiennaali, Helsinki 1997
* Bienal International del Cartel en Mexico, pronssimitali 2002
* Kansainvälinen julistetriennaali, Trnava 2003

## Lähteet

* The International Poster Collection, Colorado State University
* Polish culture 

### Viitteet

## Aiheesta muualla

* Pekka Loiri; graphic design, Finland. Graphis 315 (1998): 152-55.
* Pilot Posters! Lahti: Salpausselän Kirjapaino, 1991.
* Who’s Who in Graphic Design. Zurich: Benteli-Werd Verlags, 1994.
* Who’s Who in the World. New Providence: Marquis Who’s Who, 1998-2000.
* http://posterswithoutborders.com/Pekka-Loiri .
Flanderin ympäriajo 2009

**Flanderin ympäriajo 2009** oli järjestyksessään 93. maantiepyöräilyn Flanderin ympäriajo. Se järjestettiin 261,5&nbsp;kilometrin reitillä Brüggestä Meerbekeen 5. huhtikuuta 2009. 

Kilpailun hyvästä keskinopeudesta johtuen ensimmäinen irtiottoryhmä pääsi pääjoukolta karkuun vasta 125&nbsp;kilometrin ajon jälkeen. Siihen kuuluivat Wim De Vocht, Aljaksandr Kutšynski, Sebastien Turgot ja Filip Meirhaeghe. Pääjoukon kärjessä Cervélo TestTeam teki vetotyötä, jonka seurauksena ryhmä hajosi kahtia Oude Kwaremontin nousussa. Koppenbergin mäen jälkeen pääjoukolta karkasi kuuden ajajan ryhmä: Leif Hoste, Frederic Guesdon, Sylvain Chavanel, Daniel Lloyd, Marco Bandiera ja Manuel Quinziato. He ajoivat kiinni alkuperäisestä irtiottoryhmästä jäljellä olleet Kutšynskin ja De Vochtin, joka putosi ryhmästä  Eikenbergin nousussa. Lebergin nousuun tultaessa seitsemän kärkimiestä oli yli minuutin pääjoukon edellä.
 
Chavanel, Hoste ja Quinziato lähtivät Berendriesin nousussa irtiottoon. Samassa mäessä Filippo Pozzato hyökkäsi pääjoukosta saaden seurakseen kaksi muuta ennakkosuosikkia, Tom Boonenin ja edellisvuoden voittajan Stijn Devolderin. Takaa-ajajat tavoittivat kärkikolmikon Valkenbergin nousun jälkeen, 36&nbsp;kilometriä ennen maalia. Pian tämän jälkeen Quinziato ja Chavanel lähtivät irtiottoon. Quick·Step - Innergetic ei osallistunut vetotyöhön, jonka seurauksena takaa-ajajien ryhmä kasvoi. Tenbossen nousuun tultaessa kärkikaksikko oli puoli minuuttia pääjoukon edellä. Tenbossen jälkeen Preben Van Hecke lähti irtiottoon pääjoukosta ja tavoitti Devolderin kanssa kaksi kärkiajajaa.

Devolder karkasi Quinziatolta, Chavanelilta ja Van Heckeltä Muur-Kapelmuurin kuuluisassa nousussa noin 15&nbsp;kilometriä ennen maalia, ja pysyi irti maaliin saakka. Pääjoukko tavoitti kolme takaa-ajajaa vähän ennen maalia. Heinrich Haussler irtautui ryhmästä sijoittuen toiseksi, Philippe Gilbert oli kolmas. 

## Kilpailun nousut

## Tulokset

## Lähteet
*Aikataulu kilpailun virallisilta sivuilta    
*Reitin profiili kilpailun virallisilta sivuilta    
*Kilpailun kulku www.cyclingnews.com 

## Aiheesta muualla

*Virallinen sivusto
HMS Iron Duke

**HMS Iron Duke** on ollut kolmen Britannian Kuninkaallisen laivaston aluksen nimenä.

*HMS Iron Duke (1870), Audacious-luokan taistelulaiva
*HMS Iron Duke (1912), Iron Duke -luokan taistelulaiva
*HMS Iron Duke (F234), tyypin 23 fregatti.
Rudolf Stammler

**Rudolf Stammler** (19. helmikuuta 1856 Alsfeld, Saksa – 25. huhtikuuta 1938 Wernigerode, Saksa) oli saksalainen oikeusoppinut ja oikeusfilosofi. Hän toimi professorina Marburgissa 1882–1884, Gießenissä 1884, Hallessa 1885–1916 ja Berliinissä 1916–1923.

Stammler oli uuskantilaisuuden edustaja, joka uudisti maansa systemaattisen oikeusfilosofian. Toisin kuin monet muut aikansa oikeusfilosofit, hän etsi parasta mahdollista tapaa mukauttaa lait yhteiskuntaan. Hän katsoi, ettei tapa ollut muuttumaton, vaan kuvasti kulloisenkin hetken yhteiskunnallisen yhteisymmärryksen astetta. Stammlerin mukaan ei ollut olemassa aina ja kaikkialla oikeudenmukaista oikeuden sisältöä, vaan se saattoi jonain hetkenä muuttua epäoikeudenmukaiseksi inhimillisten halujen ja yhteiskunnan muuttuessa.

## Teoksia
* *Praktische Pandektenübung für Anfänger*, 1893
* *Die Lehre von dem richtigen Recht*, 1902
* *Theorie der Rechtswissenschaft*, 1911
* *Lehrbuch der Rechtsphilosophie*, 1922

Hänen teoksiaan ei ole suomennettu.

## Lähteet
* *Uusi tietosanakirja*, Tietosanakirja oy 1960–1966
* *The New Encyclopædia Britannica*, Encyclopædia Britannica 2003, 
* Ari Hirvonen: ''Oikeuden käynti'', sivu 206
Frente Farabundo Martí para la Liberación Nacional

**Frente Farabundo Martí para la Liberación Nacional** (FMLN) on El Salvadorissa toimiva vasemmistopuolue. Se perustettiin El Salvadorin sisällissodan alussa lokakuussa 1980 koordinoimaan vasemmistolaisten sissijärjestöjen toimintaa. FMLN:n perustajajäseniä olivat *Fuerzas Populares de Liberación Farabundo Martí* (FPL), *Ejército Revolucionario del Pueblo* (ERP), *Resistencia Nacional* (RN), *Partido Comunista Salvadoreño* (PCS) ja *Partido Revolucionario de los Trabajadores Centroamericanos* (PRTC). FMLN:n poliittinen siipi oli sodan aikana nimeltään *Frente Democratico Revolucionario* (FDR). 

FMLN kävi veristä sisällissotaa El Salvadorin hallitusta vastaan vuoteen 1992 asti. Sisällissodan päättyessä FMLN demobilisoitui ja muuttui poliittiseksi puolueeksi. Se nousi vuoden 1994 vaaleissa maan toiseksi suurimmaksi puolueeksi. Sama toistui vuonna 1997. Parlamenttivaaleissa 2000 ja 2003 FMLN sai suurimman parlamenttiryhmän, mutta ei määräenemmistöä. Vuoden 2006 vaaleissa se oli jälleen toiseksi suurin. 

Presidentinvaaleissa vuosina 1994, 1999 ja 2004 FMLN:n ehdokkaat hävisivät oikeistolaisen ARENA-puolueen ehdokkaille. Puolueen pitkäaikainen johtaja ja vuoden 2004 presidenttiehdokas Schafik Handal kuoli 2006. 

FMLN nousi jälleen suurimmaksi puolueeksi tammikuussa 2009 parlamenttivaaleissa, vaikka ei taaskaan saanut määräenemmistöä. Se voitti myös maaliskuussa järjestetyt presidentinvaalit. Presidentiksi valittu Mauricio Funes oli ensimmäinen FMLN:n presidenttiehdokas, joka ei ollut osallistunut sisällissodan taisteluihin. Kun Funes astui virkaansa 1. kesäkuuta, hänestä tuli El Salvadorin ensimmäinen vasemmistolainen presidentti.

FMLN:n nimessä mainittu Farabundo Martí oli elsalvadorilainen maatyöläisten kapinan johtaja 1930-luvulla.

## Lähteet

## Aiheesta muualla

*FMLN
HMS Magicienne

**HMS Magicienne** on ollut viiden Britannian kuninkaallisen laivaston aluksen nimenä.

*HMS Magicienne (1781), 32-tykkinen viidennen luokan alus
*HMS Magicienne (1812), Apollo-luokan 36-tykkinen viidennen luokan alus (fregatti
*HMS Magicienne (1849), Magicienne-luokan 16-tykkinen toisen luokan fregatti
*HMS Magicienne (1888), Medea-luokan panssarikansiristeilijä
*HMS Magicienne (J436), Algerine-luokan miinanraivaaja.
Uh! All Night

**Uh! All Night** on Kiss-yhtyeen kappale ja single yhtyeen *[[Asylum (Kissin albumi)|Asylum]]*-albumilta. Single julkaistiin vain Alankomaissa ja Filippiineillä. ”Uh! All Night” -kappaleesta on kuvattu myös musiikkivideo, jota näytettiin jonkin verran MTV:llä. 

## Kokoonpano
* Paul Stanley – rytmikitara, laulu
* Gene Simmons – bassokitara
* Bruce Kulick – soolokitara
* Eric Carr – rummut

## Lähteet

## Aiheesta muualla
* Discogs
HMS London (69)

**HMS London** oli Britannian kuninkaallisen laivaston London-luokan  raskas risteilijä toisessa maailmansodassa.

## Valmistus

Alus tilattiin Portsmouthin telakalta, missä köli laskettiin 23. helmikuuta 1926. Alus laskettiin vesille 14. syyskuuta 1927 ja otettiin palvelukseen 31. tammikuuta 1929.

## Palvelus
Palvelukseen otettaessa alus liitettiin 1. risteilijäviirikköön, jossa se oli maaliskuussa 1939 alkaneeseen modernisointiin. Aluksen kylkipanssarointia lisättiin 4,5 tuumaan ja silta rakennettiin muistuttamaan Fiji-luokan alusten siltaa. Alukselle asennettiin myös sillan päälle tulenjohdon etäisyydenmittausjärjestelmä HACS Mk1. Kevyttä ilmatojunta-aseistusta vahvistettiin lisäämällä kaksi kahdeksanputkista kahden naulan ja kaksi nelipiippuista puolentuuman konekivääriä.

Helmikuussa 1941 palattuaan palvelukseen alus osallistui Atlantilla Saksan laivaston taistelulaiva ''Bismarckin'' etsintään, jona aikana se saattajansa hävittäjä ''HMS Brilliantin'' kanssa pysäytti 4. kesäkuuta saksalaiset tankkerit *Esso Hamburgin* ja *Esso Colonin* ja seuraavana päivänä tankkeri *Egerlandin*. Ne pysäyttivät 21. kesäkuuta vielä tukilaiva *Babitongan*.

Alukselle tehty modernisointi oli lisännyt aluksen painoa ja Atlantin myrskyt aiheuttivat aluksen rungolle vakavia vaurioita. Alus jouduttiin siirtämään vaurioiden korjaamiseksi telakalle, missä se oli lokakuusta 1941 tammikuuhun 1942. Telakalla korvattiin puolentuuman konekiväärit kahdeksalla yksiputkisella 20 millimetrin ilmatorjuntatykillä. Alukselle asennettiin myös tyypin 273 tutka.

Palvelukseen palatessa *London* liitettiin suojaamaan Jäämeren saattueita, missä se oli marraskuuhun. Jäämerellä aluksen runko kärsi uusia vaurioita ja se oli telakalla joulukuusta 1942 toukokuuhun 1943. Telakalla alukselta poistettiin lentokoneen tarvitsemat laitteet, mutta hangaari jätettiin. Alukselle asennettiin myös seitsemän yksiputkista 20 millimetrin ilmatorjuntatykkiä.

Palvelukseen palatessa alus liitettiin Itäiseen laivastoon, jossa se oli sodan päättymiseen. Vuoden lopulla aluksen kolme yksiputkista korvattiin neljällä kaksiputkisella 20 millimetrin tykillä. Aluksella oli huhtikuussa 1944 neljä sähkötoimista kaksiputkista ja kuusitoista yksiputkista 20 millimetrin ilmatorjuntatykkiä sekä kaksinaulaisia. Vuoden 1945 heinäkuuhun mennsessä aluksella karvattiin kahdeksan yksiputkista neljällä kaksiputkisella 20 millimetrin ja neljällä yksiputkisella Boforsin 40 millimetrin Mk III -ilmatorjuntatykillä.. Alus lähti 1949 Hongkongiin ja ankkuroitiin Fal-joelle, jossa se oli 3. tammikuuta 1950 BISCOlle siirtoon saakka. Alus saapui 25. tammikuuta romutettavaksi R. W. Wardille Barrowiin.

## Lähteet

*
*

### Viitteet
Lee Strobel

**Lee Patrick Strobel** (s. 25. tammikuuta 1952) on yhdysvaltalainen kirjailija ja kristillinen apologeetikko. Hän opiskeli journalismia Missourin sekä lakia Yalen yliopistossa ja työskentelikin pitkään toimittajana. Hän oli nuorena ateisti, mutta vaimonsa käännyttyä kristityksi vuonna 1979 hän alkoi tutkia Jeesuksen tapausta ja kääntyi itse kristinuskoon 1981.

Strobel on julkaissut muun muassa kirjan *Tapaus Kristus* (). Teoksessa Strobel esittelee Jeesusta puoltavaa todistusaineistoa. 

Kääntymyksensä jälkeen Strobel on työskennellyt myös pastorina. *Newsmax* nimesi Strobelin 100 vaikuttavimman evankelisen joukkoon Yhdysvalloissa vuonna 2017.

## Bibliografia
### Suomennetut teokset
*
*

## Lähteet
Viktor Lounasmaa

**Nils Viktor (Vihtori) Lounasmaa** (sukunimi vuoteen 1906 **Löfgren**; 25. syyskuuta 1843 Viipuri – 11. joulukuuta 1909 Helsinki) oli suomalainen valtiopäivämies ja Uuden Suomettaren pitkäaikainen päätoimittaja 1800-luvun lopulla ja 1900-luvun alussa.

## Henkilöhistoria
Lounasmaan vanhemmat olivat hovioikeudenneuvos Karl Löfgren ja Fredrika Wilhelmina Aminoff. Lounasmaa oli naimisissa vuodesta 1871 Maria Elisabeth Avellanin kanssa joka toimi Suomen Naisyhdistyksen ensimmäisenä puheenjohtajana 1884–1889. Lounasmaa pääsi ylioppilaaksi 1862 ja valmistui filosofian kandidaatiksi 1870. Hän toimi Uuden Suomettaren päätoimittajana 1870–1906 sekä Suomalaisen kirjallisuuden seuran kirjapainon hoitajana 1878–1909. Lounasmaa oli myös työväenvakuutuskomitean jäsen 1889-1892.

Hän oli porvarissäädyssä Heinolan edustaja valtiopäivillä 1888 ja 1891 ja Tornion edustaja 1897, 1899 ja 1900.

## Teoksia
* *Elämäni taipaleelta*, 1910

## Lähteet

## Aiheesta muualla
* Viktor Löfgrenin elämäkerta Kansallisbiografiassa
Crazy Crazy Nights

**”Crazy Crazy Nights”** on Kiss-yhtyeen ensimmäinen singlejulkaisu heidän vuonna 1987 julkaistulta Crazy Nights -albumiltaan. Single julkaistiin 18. elokuuta 1987. Kappaleesta on kuvattu myös musiikkivideo. Myös muuta singlehitit Reason to Live ja Turn on the Night päätyivät musiikkivideoiksi ja ne julkaistiin Crazy Nights -nimisellä vhs-julkaisulla 1988.

Kappaleen kirjoitti laulaja/kitaristi Paul Stanley hänen pitkäaikaisen työkaverinsa, Adam Mitchellin kanssa. Single julkaistiin 18. päivä elokuuta 1987, B-raitana Gene Simmonsin laulama kappale "No, No, No". Singlenä se saavutti Pohjois-Amerikassa sijan #65. Kappale saavutti paremman suosion euroopassa, saavuttaen sijan #7 Norjassa ja sijan #4 Isossa-Britanniassa, tehden siitä Kissin ensimmäisen Top-10 kappaleen brittilistoilla. Suomessa se nousi virallisen singlelistan sijalle 26.

## Kappaleet
# Crazy Crazy Nights (säv. ja sov. Adam Mitchell, san. Paul Stanley) 
# No No No (säv. Bruce Kulick, san. Gene Simmons, sov. Eric Carr) 

## Kokoonpano
* Paul Stanley – rytmikitara, laulu
* Gene Simmons – bassokitara, laulu
* Bruce Kulick – soolokitara, taustalaulu
* Eric Carr – rummut, taustalaulu

## Listasijoitukset
{| width="0%" 
|- valign="top" 
| width="50%" | 

## Lähteet

## Aiheesta muualla
* Discogs
Toby Jones

**Toby Jones** (s. 7. syyskuuta 1967 Oxford, Englanti, Yhdistynyt kuningaskunta) on brittiläinen näyttelijä. Kansainvälisen läpimurtoroolinsa Jones teki vuonna 2006 elokuvassa *[[Kunniaton (elokuva)|Kunniaton]]*, jossa hän näytteli Truman Capotea. Sitä ennen hän oli esiintynyt vuodesta 1992 lähtien sivurooleissa useissa elokuvissa ja televisiosarjoissa.

Jones on näytellyt myös muun muassa elokuvissa *[[The Mist – usva]]* (2007), *[[Frost/Nixon]]* (2008), *[[Captain America: The First Avenger]]* (2011), *[[Pappi, lukkari, talonpoika, vakooja (elokuva)|Pappi, lukkari, talonpoika, vakooja]]* (2011), *[[Nälkäpeli (elokuva)|Nälkäpeli]]* (2012), *[[Nälkäpeli – Vihan liekit]]* (2013), *[[Captain America: The Return of the First Avenger]]* (2014), *[[Serena (vuoden 2014 elokuva)|Serena]]* (2014) ja *[[Valon valtakunta (elokuva)|Valon valtakunta]]* (2022). 

Hän on esiintynyt Dobby-kotitontun ääniroolissa elokuvissa *[[Harry Potter ja salaisuuksien kammio (elokuva)|Harry Potter ja salaisuuksien kammio]]* (2002) ja *[[Harry Potter ja kuoleman varjelukset, osa 1]]* (2010).

Televisiossa Jones on nähty muun muassa sarjoissa *[[Midsomerin murhat]]* (1999–2000), *[[Doctor Who]]* (2010), *[[Hercule Poirot (televisiosarja)|Hercule Poirot]]* (2010), *[[Titanic (vuoden 2012 minisarja)|Titanic]]* (2012), *[[Wayward Pines]]* (2015), *[[Agent Carter]]* (2015), *[[Syyttäjän todistaja (televisiosarja)|Syyttäjän todistaja]]* (2016), *[[Uusi Sherlock]]* (2017) ja *[[The Hack – likaista peliä]]* (2025).

Toby Jones on näyttelijä Freddie Jonesin poika.

## Aiheesta muualla
*
Tanssivirtaa Tampereella -nykytanssifestivaali

**Tanssivirtaa Tampereella -nykytanssifestivaali** on vuodesta 1997 alkaen järjestetty festivaali, joka keskittyy kotimaiseen nykytanssiin. Kuusipäiväinen, toukokuun lopulla järjestettävä festivaali esittelee sekä tuoreita teoksia että jo aikaisemmin kantaesitettyjä. Ohjelmistossa on tanssiesitysten lisäksi tanssielokuvia ja muita tapahtumia. Festivaalin järjestää Tanssiteatteri MD.

## Aiheesta muualla
*Tanssivirtaa Tampereella -nykytanssifestivaalin kotisivut
*Tanssiteatteri MD:n kotisivut
Lucas Till

**Lucas Till** (s. 10. elokuuta 1990 Texas, Yhdysvallat) on yhdysvaltalainen näyttelijä. Hän tuli tunnetuksi Travis Brodya elokuvassa *[[Hannah Montana (elokuva)|Hannah Montana]]*. Till on esiintynyt muun muassa elokuvissa *[[Walk the Line]]*, *[[The Spy Next Door]]* ja *[[X-Men: First Class]]*, sekä televisiosarjoissa *[[House (televisiosarja)|House]]* ja *[[Näkijä]]*.

Vuosina 2016-2021 Till esitti Angus MacGyveria CBS:n *[[Nuori MacGyver]]* -sarjassa.

Till on esiintynyt myös Taylor Swiftin musiikkivideolla ”You Belong With Me”. He seurustelivat keskenään muutaman kuukauden ajan vuonna 2009.

## Lähteet

## Aiheesta muualla
*
Annika Kokko

**Annika Kokko** (s. 1967) on suomalainen poliitikko ja opettaja.

## Ura

### Opetusalalla
Kokko on koulutukseltaan kasvatustieteiden maisteri. Hän on työskennellyt 15 vuotta luokanopettajana hyvinkääläisessä peruskoulun alakoulussa Hämeenkadun koulussa. Huhtikuusta 2008 alkaen hän on toiminut Kansallisen Sivistysliiton opintokeskus Kansion pääsihteerinä ja opintojohtajana.

### Politiikassa
Kokko on ollut vuodesta 2001 alkaen Hyvinkään kaupunginvaltuuston jäsen. Hänet valittiin valtuustoon ensi yrittämällä. Hän vaikutti aluksi kristillisdemokraateissa ja huhtikuussa 2003 hänet valittiin puolueen puoluesihteeriksi. Hän sai puoluevaltuuskunnan äänestyksessä 33 ääntä vastaehdokkaanaan Ingrid Heickell, joka sai yhdeksän ääntä. Hän toimi kristillisdemokraattien puoluesihteerinä kevääseen 2007 asti, jolloin hän erosi tehtävästä. Hänen seuraajakseen valittiin Sari Essayah. Kaksien kunnallisvaalien lisäksi Kokko oli kristillisdemokraattien ehdokkaana kaksissa eduskuntavaaleissa, 2003 ja 2007, sekä europarlamenttivaaleissa 2004. Vuoden 2003 vaaleissa hän sai 1&nbsp;574 ääntä ja vuoden 2007 vaaleissa 2&nbsp;435 ääntä Uudenmaan vaalipiiristä. Presidentinvaalissa 2006 hän toimi Bjarne Kalliksen  kampanjapäällikkönä. 

Kokko erosi kristillisdemokraattien jäsenyydestä heinäkuussa 2007 ja liittyi kokoomukseen elokuussa 2007. Kunnallisvaaleissa 2008 hänet valittiin kolmannelle valtuustokaudelleen ja tammikuusta 2009 alkaen hän on toiminut Hyvinkään kaupunginvaltuuston puheenjohtajana.

## Yksityiselämä
Kokko on naimisissa ja hänellä on aviomiehensä Harrin kanssa kaksi tytärtä ja yksi poika. 

## Lähteet
* Annika Kokon sivusto (arkistolinkki)

### Viitteet
Alarik II

**Alarik II** (tai Alaric, Alarich, Alarico tai Alaricus) (k. 507), oli visigoottien kuningas vuodesta 485 vuoteen 507. Hän seurasi tehtävässä isäänsä Eurikia. Alarik oli naimisissa Theodegothan kanssa, joka oli ostrogoottien kuninkaan Teoderik I:n tytär.

Alarikin valtakuntaan kuuluivat entisen roomalaisen *Hispanian* (nyk. Espanja ja Portugali) lisäksi luoteisosa roomalaisesta *Gallia Aquitaniasta* ja enin osa *Gallia Narbonensista* (nyk. eteläisessä Ranskassa). Alarik oli isänsä tavoin areiolainen, mutta suhtautui katolisiin lempeämmin kuin edeltäjänsä ja jopa salli Agden kirkolliskokouksen vuonna 506. Alarik julkaisi samana vuonna roomalaisiin lakeihin pohjautuvan Lex Romana Visigothorumin.

Alarik pyrki säilyttämään isänsä Eurikin sopiman rauhansopimuksen frankkien kanssa, mutta frankkien kuningas Klodvig käytti visigoottien areiolaisuutta tekosyynä sotaan. Alarik kaatui Vouillén taistelussa Poitiersin lähellä. Visigootit menettivät tämän tappion seurauksena suuren osan nykyisen Ranskan puoleisista alueistaan frankeille.

## Lähteet
Anne Virokannas

**Anne Virokannas** (s. 17. lokakuuta 1964) on suomalainen entinen jalkapalloilija. Hän edusti urallaan muun muassa Puotinkylän Valttia, Kaunis Nainen Futista, PP-Futista ja Helsinki Unitedia. Hän voitti Suomen mestaruuden Unitedissa kaudella 1990. Virokannas pelasi vuosina 1980–1988 maajoukkueessa 22 ottelua. 

## Lähteet
Husbyn metroasema

**Husbyn metroasema** on asema Tukholman metron sinisellä linjalla (linja 3). Metroasema otettiin käyttöön 5. kesäkuuta 1977. Asema sijaitsee kalliotunnelissa Husby centrumin alapuolella Kistan ja Akallan metroasemien välissä. Kungsträdgårdenin metroasemalle on asemalta etäisyyttä noin 17 kilometriä.

## Lähteet

## Aiheesta muualla
Kim Yu-na

**Kim Yu-na** (Hangul: , Hanja: , IPA: [kimjʌna]; s. 5. syyskuuta 1990) on eteläkorealainen taitoluistelija. Hän on olympiavoittaja ja -hopeamitalisti sekä kaksinkertainen maailmanmestari. Kim voitti Vancouverin talviolympialaisissa 2010 kultaa naisten yksinluistelussa yhteispistein 228,56 tehden molemmissa osioissa ISU:n arvosteluasteikon maailmanennätyksen.

## Ura
Juniorien MM-kilpailuissa Kim voitti kultaa vuonna 2006 sekä hopeaa vuonna 2005 edellään vain itseään 20 päivää nuorempi Mao Asada. Aikuisten kisoissa hän saavutti MM-pronssia vuosina 2007 ja 2008. 

Vuonna 2009 Kim voitti neljän maanosan mestaruuden. Los Angelesissa vuonna 2009 hän voitti maailmanmestaruuden yli 16 pisteen erolla seuraavaan. Kim johti kilpailua selvällä erolla jo lyhytohjelman jälkeen. 

Kim voitti Vancouverin talviolympialaisissa 2010 kultaa naisten yksinluistelussa yhteispistein 228,56 tehden molemmissa osioissa ISU:n arvosteluasteikon maailmanennätyksen. Vuoden 2010 MM-kilpailuissa Torinossa hän saavutti hopeaa.  

Kim Yu-naa valmensi kevääseen 2010 saakka kanadalainen olympiamitalisti Brian Orser. Tämän valmennussuhteen päätyttyä Kim muutti Kaliforniaan harjoittelemaan.

Vuoden 2010 olympiavoiton jälkeen Kim kilpaili harvoin ja piti välivuoden kaudella 2011–2012. Vuonna 2011 Kim jäi maailmanmestaruuskisoissa toiseksi ja vuonna 2013 voitti toisen aikuisten maailmanmestaruutensa.

Kim päätti uransa vuonna 2014 Sotšin olympialaisissa, joissa hän jäi toiseksi puhtaalla ohjelmalla. 

Urallaan Kim ei kertaakaan jäänyt arvokisoissa palkintosijojen ulkopuolelle.

Kim toimi yhtenä Etelä-Koreassa PyeongChangissa pidettävien 2018 talviolympialaisten lähettiläänä. Avajaisseremoniassa Kim Yu-na sytytti olympiatulen lyhyen luistelunäytöksen jälkeen.

## Yksityiselämä
Kim Yu-na kääntyi äitinsä kanssa katolilaisuuteen vuonna 2008. Hänellä on tapana tehdä ristinmerkki ennen kilpailua. Hän pitää myös kädessään ruusukkosormusta, mikä vaati olympialaisten aikana selitystä, koska korealainen lehdistö luuli hänen olevan kihloissa. Kim Yu-nan kastenimi on Stella.

## Lähteet
* ISU-profiili 

### Viitteet
Paras naispääosa musikaali- tai komediaelokuvassa (Golden Globe)

**Paras naispääosa musikaali- tai komediaelokuvassa** on yksi Golden Globe -palkinnoista, joita Hollywood Foreign Press Association jakaa vuosittain. Alla olevassa listassa voittajat on merkitty elokuvan julkaisuvuoden mukaan: esimerkiksi vuoden 1999 paras naispääosa julkaistiin vuoden 2000 seremoniassa.

Vuoden 2026 gaalasta alkaen Rose Byrne on kaikkein tuorein voittaja tässä kategoriassa roolistaan elokuvassa *[[If I Had Legs I'd Kick You]]* (2025).

## Voittajat ja ehdokkaat
### 1950-luku

### 1960-luku

### 1970-luku

### 1980-luku

### 1990-luku

### 2000-luku

### 2010-luku

### 2020-luku

## Useamman palkinnon voittaneet
**3 palkintoa**
* Julie Andrews
* Rosalind Russell
**2 palkintoa**
* Amy Adams
* Annette Bening
* Diane Keaton
* Nicole Kidman
* Jennifer Lawrence
* Shirley MacLaine
* Bette Midler
* Sissy Spacek
* Meryl Streep
* Barbra Streisand
* Emma Stone
* Kathleen Turner
* Renée Zellweger

## Katso myös
*Paras naispääosa draamaelokuvassa (Golden Globe)
*Parhaan naispääosan Oscar-palkinto
*Parhaan naispääosan Bafta-palkinto
*Parhaan naispääosan SAG-palkinto
Pikku Robotit

**Pikku Robotit** eli **Pikku Robot** on tuotantoyhtiöiden Cosgrove Hall Filmsin, HIT Entertainmentin, Mackinnon & Saundersin ja BBC:n luoma lastenohjelma. Sitä on esitetty Suomessa Yle TV2:n Pikku Kakkosessa. Sarja kertoo roboteista, jotka asuvat romumaalla jaksojen alussa. Tämän jälkeen he siirtyvät robottien omaan maailmaan, ja jaksojen lopussa robottien maailma sulkeutuu rautaovilla.

Pikku Roboja ovat Nuppi, Sotta (koira), Sportti, Täplä, Raita, Mörkö, Ruoste, Kipinät 1 ja 2, Välkky sekä Torvi.

## DVD-julkaisut

Pikku Robojen jaksoja myydään DVD- levyillä lastenelokuvien myyntiyhtiössä Lasten Suosikit. DVD- levyjä on neljä ja niiden nimet ovat 
** Hurraa! Nyt rakennetaan ja leikitään!*
** Hypi ja pompi! Leikiten se menee! *
** Tule mukaan! *
** Yhdessä teemme enemmän! *

## VHS-julkaisut

Pikku Robojen jaksoja myydään VHS- kasetilla lastenelokuvien myyntiyhtiössä Lasten Suosikit. VHS- kasetteja on yksi ja sen nimi on
** Hurraa! Nyt rakennetaan ja leikitään!*
East River

**East River** on vesiväylä, joka kulkee Manhattanin itäpuolella New Yorkissa. Se yhdistää Long Islandin salmen ja Upper New York Bay -merenlahden. East Riverin vedenkorkeus vaihtelee vuoroveden vaikutuksesta.

East River on pituudeltaan noin 26 kilometriä ja leveydeltään 200:sta metristä noin 1&nbsp;200 metriin. Se yhdistyy Hudson-jokeen Manhattanin saaren pohjoispuolella.

## Lähteet
Merja Savolainen

**Merja Savolainen** (s. 4. maaliskuuta 1962) on suomalainen uransa lopettanut jalkapalloilija. Hän edusti muun muassa Pallo-Kerho-37:ää, Turun Palloseuraa, Turun Pyrkivää ja PP-Futista. Hän voitti Suomen mestaruuden Unitedissa kaudella 1990. Savolainen pelasi vuosina 1981–1990 maajoukkueessa 30 ottelua, joissa hän teki yhden maalin. 

## Lähteet
Susanna Kuosmanen

**Susanna Kuosmanen** (s. 27. kesäkuuta 1964) on suomalainen entinen jalkapalloilija. Hän edusti urallaan muun muassa Malmin Palloseuraa ja Herttoniemen Tovereita, jossa hän voitti Suomen Cupin. Kuosmanen pelasi vuosina 1989–1992 maajoukkueessa 22 ottelua, joissa hän teki kaksi maalia.

Kuosmanen valittiin vuoden naisjalkapalloilijaksi vuonna 1991.

## Lähteet
Lee Raymond

**Lee R. Raymond** (s. 13. elokuuta 1938) oli Exxon Mobilin toimitusjohtaja vuosina 1999–2005 ja Exxonin toimitusjohtaja vuodesta 1993. Hän oli töissä yrityksessä vuodesta 1963. 
Raymond on kemian tekniikan tohtori Minnesotan yliopistosta.  

Raymond oli johtaja Exxonissa Exxon Valdezin öljyonnettomuuden aikana.

Johdon palkkioista ja optioista syntyi jupakka Yhdysvalloissa vuonna 2006. Exxon Mobilin johtaja jäi eläkkeelle ja sai muhkean korvauksen. Lee R. Raymond sai eläkkeelle lähtiessään 398 miljoonan dollarin kompensaation. Exxon Mobil -skandaalin johdosta SEC sääti johdon palkat ja palkkiot julkisiksi, jotta ikäviltä yllätyksiltä vältyttäisiin. Se on vaikuttanut myös suomalaisyritysten raportointiin ja palkkojen julkisuuden kasvuun.

## Lähteet
MCI

**MCI** on yhdysvaltalainen telekommunikaatioyritys Virginiassa.  MCI syntyi *WorldCom* ja *MCI Communications* -yhtiöiden sulautumisesta. Verizon Communications osti yrityksen 7. heinäkuuta 2006. Yritys meni konkurssiin 21. heinäkuuta 2002.

## WorldCom-skandaali
WorldCom on kuuluisa ”luovasta kirjanpidosta”, jossa tappiot siirrettiin osakkuusyrityksiin ja tuloiksi merkittiin tulevia tai lavastettuja voittoja. Saksalaisen taloustieteilijän Horst Albachin mukaan optiot perustuvat väärään filosofiaan. Juha Siltalan mukaan WorldComissa johdon optiot houkuttelivat yhtiön johtoa manipuloimaan kursseja. 
 
WorldComin perustaja ja johtaja Bernard Ebbers sai vuonna 2005 tuomion petoksesta.

## Lähteet
CUDA

**CUDA** () on Nvidian kehittämä alusta ja ohjelmointirajapinta GPGPU-ohjelmointiin.

Rajapinta mahdollistaa ohjelmointikielten C, C++ ja Fortran käytön GPU-ohjelmointiin. Rajapinta tukee OpenACC- ja OpenCL-alustojen käyttöä ohjelmoinnissa ja on saatavilla Mac OS X-, Linux- ja Windows-alustoille.

CUDA julkaistiin vuonna 2006, jolloin sen käyttöön tarvittiin GeForce 8800- tai Quadro-mallin GPU. 

CUDA toimii tietokoneilla, joissa on jonkin seuraavan mikroarkkitehtuurin suoritin:
* Tesla
* Fermi
* Kepler
* Maxwell
* Pascal

CUDA:a osaa hyödyntää muun muassa osa BOINC-alustalla suoritettavista hajautetun laskennan projekteista. AMD:n vastine CUDA:lle on ROCm.

## Katso myös

* GPGPU
* NVidia Cg

## Lähteet
Maastojuoksun maailmanmestaruuskilpailut 2009

**Maastojuoksun maailmanmestaruuskilpailut 2009** järjestettiin 28. maaliskuuta Ammanissa Jordaniassa. Kisoihin ilmoittautui 63 maata ja 508 urheilijaa.

## Rahapalkinnot
Kilpailuissa jaettiin palkintorahoja yhteensä 280&nbsp;000 Yhdysvaltain dollaria. Nuorten sarjassa ei jaettu rahapalkintoja.

;Henkilökohtainen kilpailu

* voittaja 30&nbsp;000 $
* toinen 15&nbsp;000 $
* kolmas 10&nbsp;000 $
* neljäs 7&nbsp;000 $
* viides 5&nbsp;000 $
* kuudes 3&nbsp;000 $

;Joukkuekilpailu

* voittaja 20&nbsp;000 $
* toinen 16&nbsp;000 $
* kolmas 12&nbsp;000 $
* neljäs 10&nbsp;000 $
* viides 8&nbsp;000 $
* kuudes 4&nbsp;000 $

## Mitalistit
### Miehet 12 km

### Naiset 8 km

### Pojat 8 km

### Tytöt 6 km

## Lähteet
* IAAF:n tulossivu 

## Aiheesta muualla
* Kisajärjestäjien sivu
Ambrolauri

**Ambrolauri** () on kaupunki Ambrolaurin piirikunnassa Ratša-Letškhumi ja Kvemo Svanetin hallintoalueella Georgiassa. Se on piirikuntansa ja hallintoalueensa pääkaupunki. Vuonna 2014 Ambrolaurissa arvioitiin olevan noin 2&nbsp;047 asukasta; vuoden 2002 väestönlaskennassa asukkaita oli 2&nbsp;541.

1600-luvulla Ambrolaurissa sijaitsi yksi Imeretin kuninkaiden residensseistä. Kuninkaallisesta palatsista on säilynyt vain kirkon rauniot ja torni. Vuonna 1769 Imeretin kuningas Solomon I lahjoitti alueen ruhtinas Zurab Matšabelille, joka pystytti paikkakunnalle ”Matšabelin tornin”. Ambrolaurille annettiin kaupunkioikeudet vuonna 1966. Kaupunki vahingoittui Ratšan maanjäristyksessä 1991.

## Lähteet

## Aiheesta muualla
Sanna Räsänen

**Sanna Räsänen** (s. 27. lokakuuta 1975) on suomalainen entinen jalkapalloilija. Hän edusti urallaan SM-sarjassa muun muassa Kuopion MimmiFutista, Tampereen Ilvestä, Kuusysiä ja Porrassalmen Urheilijoita. Räsänen pelasi myös Yhdysvaltojen yliopistosarjassa. Maajoukkueessa Räsänen pelasi 48 ottelua vuosina 1991–2000. 

## Lähteet
Susanna Heikkilä

**Susanna Heikkilä** (s. 18. tammikuuta 1974) on suomalainen entinen jalkapalloilija. Hän edusti urallaan SM-sarjassa muun muassa Mikkelin Palloilijoita, Porrassalmen Urheilijoita sekä Malmin Palloseuraa, jossa hän voitti sekä Suomen mestaruuden että Suomen Cupin kaudella 2003. Heikkilä pelasi vuosina 1992–2003 maajoukkueessa 22 ottelua. 

## Lähteet
Irmeli Leskinen

**Irmeli Leskinen** (s. 1. joulukuuta 1957) on suomalainen entinen jalkapalloilija. Hän edusti urallaan SM-sarjassa muun muassa Kemin Intoa, jossa hän voitti Suomen mestaruuden ja Naisten Suomen Cupin. Leskinen pelasi vuosina 1977–1982 maajoukkueessa 22 ottelua, joissa hän teki kaksi maalia.

## Lähteet
Jääkiekon maailmanmestaruuskilpailut 1933

**Jääkiekon maailmanmestaruuskilpailut vuonna 1933** pelattiin Tšekkoslovakiassa. Turnaus oli kolmiportainen. Ensin pelattiin alkusarja kolmessa lohkossa, joiden kaksi parasta joukkuetta selviytyivät toiselle kierrokselle. Toisella kierroksella mukaan tulivat myös Kanadan ja Yhdysvaltain joukkueet. Näiden jatkolohkojen kaksi parasta etenivät neljän joukkueen mitalisarjaan. Yhdysvallat pystyi ensimmäistä kertaa kukistamaan Kanadan ja voitti maailmanmestaruuden. Samassa yhteydessä pelatun Euroopan-mestaruuden voitti isäntäjoukkue Tšekkoslovakia.

## Alkusarja
### Lohko 1

### Lohko 2

### Lohko 3

Kanada ja Yhdysvallat etenivät suoraan jatkoon ilman karsintoja.

## 2. kierros

### Välieräryhmä A

### Välieräryhmä B

## Sijoitusottelut

### Sijoista 9.–12.

### Sijoista 9.–10.

### Sijoista 7.–8.

### Sijoista 5.–6.

### Mitalisarja

Keskinäiset ottelut välieristä laskettiin mukaan loppusarjan taulukkoon.

## Loppujärjestys

## Lähteet
Georgi Gelašvili

**Georgi Kakojevitš Gelašvili** (, , s. 30. elokuuta 1983 Tšeljabinsk, Venäjän SFNT, Neuvostoliitto) on venäläinen jääkiekkomaalivahti. Hän edustaa kaudella 2017–2018 kazakstanilaista VHL-joukkuetta HK Saryarka Karagandaa. Gelašvilin isä on georgialainen ja äiti venäläinen.

## Ura
Gelašvili aloitti uransa kasvattajaseurassaan Traktor Tšeljabinskissä vuonna 1999. Ensin pelaamalla Traktorin kakkosjoukkueessa Venäjän kolmanneksi korkeimmalla sarjatasolla Pervaja ligassa (1999–2000), myöhemmin hän pelasi myös ykkösjoukkueessa, niin  Vysšaja Ligassa (2000–2002) kuin Superliigassa (2006–2008). 

Vuonna 2002 Georgi Gelašvili siirtyi Kazakstanin jääkiekkoliigaan, koska ei päässyt pelaavaan rooliin Traktorissa. Kazakmys Satpajevissä hän sai vastuuta ja nousi joukkueen johtavaksi maalivahdiksi. Hänen esityksensä huomioitiin yleisesti Kazakstanissa ja hänelle tarjottiin Kazakstanin kansalaisuutta ja mahdollisuutta pelata Kazakstanin maajoukkueessa, Gelašvili kuitenkin kieltäytyi. Vuonna 2006 Gelašvili palaisi takaisin Venäjälle, superliigaan ja Traktoriin. Kazahmys vastusti siirtoa ja tapausta puitiin oikeudessakin, mikä päättyi Traktorin eduksi.

Vuonna 2008 Gelašvili riitautui Traktorin päävalmentajan Andrei Nazarovin kanssa ja Georgi Gelašvili pelasi loppukauden Metšel Tšeljabinskissä Vysšaja Ligassa. Kaudelle 2008–2009 hän siirtyi uuden KHL-liigan Lokomotiv Jaroslavliin. Kausi alkoi varamaalivahdin roolissa, mutta Lokomotivin ykkösmaalivahdin Sergej Zvyaginin kehnot esitykset avasivat Gelašvilille mahdollisuuden ja hän otti pelaavan maalivahdin roolin. Runkosarjassa Gelašvili oli koko liigan paras maalivahti voitoilla mitattuna. Kaudeksi 2010–2011 hän siirtyi Metallurg Magnitogorskiin.

## Lähteet
* 
* 

## Aiheesta muualla
* Tilastot global-sport.ru sivustolla
Golden Globe 2005

**[[Golden Globe]] 2005**

16. tammikuuta 2005

Paras draamaelokuva: 
***[[Lentäjä (elokuva)|Lentäjä]]***
----
Paras musikaali- tai komediaelokuva: 
***[[Sideways]]***
----
Paras draamasarja: 
***[[Muodon vuoksi]]***
----
Paras musikaali- tai komediasarja: 
***[[Täydelliset naiset]]***
----
Minisarja tai televisioelokuva: 
***[[The Life and Death of Peter Sellers]]***

**[[Golden Globe]] 2005** oli järjestyksessään 62. Golden Globe -palkintogaala, jossa jaettiin palkintoja vuoden 2004 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 16. tammikuuta 2005.

## Voittajat ja ehdokkaat

### Elokuvat
Voittajat on listattu ensimmäisenä ja **lihavoitu**.

### Televisio

## Aiheesta muualla
* Golden Globes, USA: 2005  *Internet Movie Database*.
Paras naispääosa draamaelokuvassa (Golden Globe)

**Paras naispääosa draamaelokuvassa** on yksi Golden Globe -palkinnoista, joita Hollywood Foreign Press Association jakaa vuosittain. Alla olevassa listassa voittajat on merkitty elokuvan julkaisuvuoden mukaan: esimerkiksi vuoden 1999 paras naispääosa julkaistiin vuoden 2000 seremoniassa.

Vuoden 2026 gaalasta alkaen Jessie Buckley on kaikkein tuorein voittaja tässä kategoriassa roolistaan elokuvassa *[[Hamnet (elokuva)|Hamnet]]* (2025).

## Voittajat ja ehdokkaat
### 1940-luku

### 1950-luku

### 1960-luku

### 1970-luku

### 1980-luku

### 1990-luku

### 2000-luku

### 2010-luku

### 2020-luku

## Katso myös
*Paras naispääosa musikaali- tai komediaelokuvassa (Golden Globe)
*Parhaan naispääosan Oscar-palkinto
*Parhaan naispääosan Bafta-palkinto
*Parhaan naispääosan SAG-palkinto
Kapteeni Nemo (yhtye)

**Kapteeni Nemo** oli suomalainen blues-yhtye, joka lyhyeksi jääneen uransa aikana ehti levyttää kolme albumia ja keikkaili ahkerasti. Yhtyeen perustivat Teatterikorkeakoulussa opiskellut Markku 'Musti' Mustonen ja hänen opettajanaan tuolloin toiminut Arno 'Nono' Söderberg. 

Kappaleet olivat pääosin Mustosen ja Söderbergin käsialaa tai käännöksiä, mutta joukkoon mahtuu myös varsinaisia helmiä Jukka Itkoselta ja Juice Leskiseltä. Jälkimmäisen kynästä on lähtöisin pienoiseksi hitiksi tuolloin noussut Mansikoita Suonenjoelta.

Yhtye teki lyhyen comebackin vuonna 1998 esiintyen Järvenpään Puistobluesissa.

## Julkaisut
* 
* 
* 

## Trivia
Vuonna 2009 Mustonen liittyi vokalistiksi mikkeliläisen The White Hiacers -yhtyeen riveihin. Yhtye soittaa pääasaiassa lainakappaleita vanhoilta blueslegendoilta.
Yhtye muutti nimensä 2011 ja soittaa nyt nimellä Kapteeni nemo evp & almost grown.
## Lähteet

## Aiheesta muualla
*Rock in Mikkeli Mikkelin Kaupunginkirjaston sivuilla
Valdai (täsmennyssivu)

**Valdai** tarkoittaa seuraavia asioita:

* Valdai, kaupunki Novgorodin alueella
* Valdai, järvi Novgorodin alueella
* Valdain piiri, kunnallishallintoalue Novgorodin alueella
* Valdain ylänkö, ylänkömaa Keski-Venäjän tasangon luoteisosassa
* Valdai eli Uikujärvi, maalaiskunta ja taajama Karjalan tasavallassa
* Valdain kansallispuisto, Novgorodin alueella
Bolnisin piirikunta

**Bolnisin piirikunta** () on piirikunta Kvemo Kartlin hallintoalueella Georgiassa. Piirikunnassa on noin 75&nbsp;100 asukasta (vuonna 2006) ja sen pinta-ala on 804 neliökilometriä. Noin 66 prosenttia maakunnan asukkaista on azereita, 27 prosenttia georgialaisia ja loput muun muassa armenialaisia.

Bolnisin piirikunta sijaitsee Kvemo Kartlin laaksossa ja rajautuu lännessä Dmanisin, idässä Marneulin ja pohjoisessa Tetri tsqaron piirikuntiin sekä etelässä Armeniaan. Alueen merkittävimmät joet ovat Ktsia ja sen sivujoki Mašavera. Piirikunnan alasta on metsää puolet, laidunta neljäsosa ja peltoa viidesosa. Alueella tuotetaan viiniä, hedelmiä ja maitotuotteita. Bolnisin kaupungin lisäksi piirikunnassa on kaksi kaupunkityyppistä taajamaa, Tamarisi ja Kazreti.

## Lähteet

## Aiheesta muualla
Anthony Michaels-Moore

**Anthony Michaels-Moore** on brittiläinen baritoni. Hänet tunnetaan muun muassa Giuseppe Verdin oopperoista. Hän on esiintynyt useissa kuuluisissa oopperataloissa, kuten Milanon La Scalassa ja Lontoon Covent Gardenissa.

## Aiheesta muualla
* Viralliset sivut  
* Kuvaus IMG Artists -sivulla
Bordžomin piirikunta

**Bordžomin piirikunta** () on piirikunta Samtskhe-Džavakhetin hallintoalueella Georgiassa. Piirikunnassa on noin 25&nbsp;214 asukasta (vuonna 2014) ja sen pinta-ala on 1&nbsp;189 neliökilometriä. Piirikunnan keskus Bordžomin kylpyläkaupunki on kuulu mineraalivedestään, jota markkinoidaan nimellä *Borjomi*.

Vuonna 1995 alueelle perustettiin Bordžomi-Kharagaulin kansallispuisto, joka kattaa suuren, yli 76&nbsp;000 hehtaarin laajuisen vuoristoisen metsäalueen. Alueella on säilynyt useita endeemisiä kasvilajeja ja uhanalaisia eläinlajeja. Muihin Bordžomin piirikunnan nähtävyyksiin kuuluvat muun muassa Timotesubanin luostari, jonka pääkirkko on rakennettu 1100–1200-luvuilla, Sagdenin kirkko 1300–1400-luvuilta ja linna 1700-luvulta, keskiaikainen Tsikhisdžvarin linna, Tadzrisin luostari 800-luvulta sekä vanhat Kviriketin ja Nedzvin luostarit. Nedzvin luostarissa asui vuodesta 1060 eteenpäin georgialainen teologi ja kääntäjä Giorgi Mtatsmindeli. Likanin kylpyläpaikkakunnan reunalla on Romanovien palatsin lisäksi luostari 800–900-luvuilta ja lähistöllä 1500-luvulla rakennettu linnoitus. 

## Lähteet

## Aiheesta muualla
Baghdati

**Baghdati** () on kaupunki Baghdatin piirikunnassa, Imeretin hallintoalueella Georgiassa. 

Runoilija Vladimir Majakovski syntyi kaupungissa. Se tunnettiin hänen mukaansa nimellä *Maiakovski* (georg. მაიაკოვსკი) vuosina 1940–1990. Vuonna 2014 Baghdatissa arvioitiin olevan noin 3 707 asukasta.

## Lähteet
Parhaan ohjauksen Golden Globe -palkinto

**Parhaan ohjauksen [[Golden Globe]]** on yksi palkinnoista, joita Hollywood Foreign Press Association jakaa vuosittain. Palkinto jaettiin ensimmäisen kerran vuonna 1943.

## Voittajat ja ehdokkaat
### 1940-luku

### 1950-luku

### 1960-luku

### 1970-luku

### 1980-luku

### 1990-luku

### 2000-luku

### 2010-luku

### 2020-luku

## Lähteet
* 

## Katso myös
*Parhaan ohjauksen Oscar-palkinto
*Parhaan ohjauksen Bafta-palkinto
Jargon (albumi)

**Jargon** on samannimisen suomalaisyhtyeen vuonna 1980 julkaistu instrumentaalialbumi. Kansikuvat on ottanut Esa Kärki.

## Kappaleet
;A-puoli
#
#
#
#

;B-puoli
#
#
#

## Kokoonpano
* Jarmo Hiekkala – basso, akustinen basso, tuottaja
* Pekka Tegelman – kitara, akustinen kitara
* Heikki Keskinen – saksofoni
* Seppo Rauteva – rummut
* Pertti Pokki – koskettimet, tuottaja

### Tuotanto
* Dan Tigerstedt – äänittäjä
* Esa Kärki – kansikuva, valokuvat

## Aiheesta muualla
* ''Jargon'' discogs.com -sivustolla
Jussi-palkinnot 1997

**Jussi-palkinnot 1997** jaettiin 1. maaliskuuta 1997 Valkoisessa salissa järjestetyssä Jussi-palkintojen jakotilaisuudessa vuoden 1996 elokuville. Gaalan juonsivat Heikki Hela,Timo Kahilainen ja Heikki Silvennoinen.

## Voittajat ja ehdokkaat

## Aiheesta muualla
*IMDb: Jussi Awards: 1997